På trods af problemerne er det nu lykkedes, at finde frem til flere af de nøglepersoner, der for fire år siden arresterede en uskyldig flyttemand, fordi de troede, at han var en terrorist.

- Det er helt klart min opfattelse, at vi har et fornødent billede til at træffe en afgørelse om, hvad der reelt er foregået, siger Kirsten Dyrman, der er direktør for Den Uafhængige Politiklagemyndighed

Hun mener dog, at det har været alt for besværligt, at finde frem til de betjentene.

Enhedslisten har flere gange sagt, at de vil have numre på politiets uniforme.

- Det betyder, at borgeren er i stand til at huske nummeret og dermed identificere, hvem de vil klage over, siger Enhedslistens retsordfører Pernille Skipper.

Hun påpeger, at man netop bruger dét system i Norge og England.

Læs også : Norsk politiforbund: Ikke et problem med numre på uniformen

Klagede over behandlingen

Det var i december 2009, at flyttemanden blev anholdt sammen med to andre under klimatopmødet COP 15 i København, fordi politiet ved en fejl forvekslede dem med terrorister.

Læs også : Klagemyndighed opgiver at finde alle betjente efter fire år

Flyttemanden klagede efterfølgende over den behandling, han blev udsat for i løbet af de 13 timer, han var frihedsberøvet, før politiet opdagede brøleren.

Dansk Folkeparti har tidligere sagt, at de frygter, at en løsning med numre på politiets uniforme kan være problematisk for betjentenes retssikkerhed.

Men Pernille Skipper understreger, at man ikke har dårlige erfaringer med det i hverken Norge eller England.

Læs også : Klagemyndighed om politisag: Det har ikke været godt nok